Zgodoł żech sie latoś nad morzym ze jednym karlusym z Krakowa.
Pogoda była kiepsko to i czasy na take godki przi piwku aż za dość.
Ja, doł żech mu namiary na te nasze rudzke fora, dyć to inkszo inszość.
Karlus mi pedzioł co kożdo miejscowość winna mieć jakisik "nikiforski
pyndzel", kery łodrożnio jom richtig łod inkszych. No toż mioł we tym recht i
za to dwa piwa na moj koszt.
Jo wiym, co Ruda Ślonsko we kulturze loto richtig wysoko. Rudzianie majom take
wyrafinowane gusta, że tukej by nawet jakisik nowy Angelu Silesius niy łobstoł.
Dyć jo jest yno karlus ze rudzkego familoka (to cołko moja kindersztuba),
zwykły szary robol. Mie rola takego "nikiforowego pyndzla" cołkym styknie, mie
to richtig sztimuje.
Przeca rożnia se łod Nikifora zdo sie nojbardzi tym, co łon pyndzlym miyszoł
we tuszkach, a jo w naszy godce.
--
forum.gazeta.pl/forum/71,1.html?f=28940
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn unk fur_Latn